hotchpotch/miracl-hf-unified huggingface dataset:
คณะพยาบาลศาสตร์ มหาวิทยาลัยราชภัฏอุดรธานี
โครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี ก่อตั้งขึ้นในปี พ.ศ. 2561 เป็นคณะในกลุ่มวิทยาศาสตร์สุขภาพของมหาวิทยาลัยราชภัฏอุดรธานี ตั้งอยู่ในเขตภาคตะวันออกเฉียงเหนือตอนบน ณ ตำบลสามพร้าว อำเภอเมืองอุดรธานี จังหวัดอุดรธานี
คณะพยาบาลศาสตร์ เป็นโครงการจัดตั้งคณะใหม่ของมหาวิทยาลัยราชภัฏอุดรธานี โดยมติสภามหาวิทยาลัยเห็นชอบในหลักการในที่ประชุมสภามหาวิทยาลัย ครั้งที่ 6/2561 วันที่ 28 เมษายน 2561 ซึ่งมีความมุ่งมั่นที่จะผลิตพยาบาลเพื่อให้บริการพยาบาลที่มีคุณภาพ ตลอดจนส่งเสริมคุณภาพชีวิตที่ดีของประชาชนโดยเฉพาะในเขตภาคตะวันออกเฉียงเหนือตอนบน รวมทั้งปฏิบัติหน้าที่หลักอื่น ๆ ของสถาบันอุดมศึกษา อันได้แก่การวิจัย การบริการวิชาการแก่สังคม และการทำนุบำรุงศิลปวัฒนธรรมและรักษาสิ่งแวดล้อม
ต่อมาในที่ประชุมสภามหาวิทยาลัย ครั้งที่ 8/2561 วันที่ 23 มิถุนายน 2561 เห็นชอบแต่งตั้งให้นางมาลี ล้วนแก้ว เป็นผู้รักษาราชการแทนคณบดีโครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี
วันที่ 17 สิงหาคม 2561 ได้ทำบันทึกข้อตกลงกับคณะพยาบาลศาสตร์ มหาวิทยาลัยมหาสารคาม เพื่อการพัฒนาหลักสูตร และการดำเนินงานต่างๆ ที่เกี่ยวกับการผลิต บัณฑิต หลักสูตรพยาบาลศาสตร์บัณฑิตให้มีคุณภาพ และได้มาตรฐาน และให้เป็นไปตามข้อบังคับสภาการพยาบาล ว่าด้วยหลักเกณฑ์การรับรองสถาบันการศึกษาวิชาการพยาบาล และการผดุงครรภ์ โดยจะมีการแลกเปลี่ยนเรียนรู้หรือการฝึกทักษะทางวิชาการพยาบาลและการเรียนการสอน การแลกเปลี่ยนข้อมูลทางวิชาการและทรัพยากรอื่นๆ ที่เกี่ยวข้อง การรับนิสิตที่มีศักยภาพเข้าสู่การเรียนในหลักสูตรที่เหมาะสมทั้งในระดับปริญญาตรีและบัณฑิต ร่วมกันพัฒนาหลักสูตรและพัฒนาบุคลากร แบ่งปันข้อมูลกิจกรรมการพัฒนาหลักสูตร และรับสมัครผู้สำเร็จการศึกษาที่มีผลการเรียนยอดเยี่ยมตามความต้องการขององค์กร และมหาวิทยาลัยมหาสารคามยินดีที่จะสร้างความร่วมมืออันจะนำมาซึ่งความสนใจและประโยชน์ร่วมกัน
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
กนกกาญจน์ จุลทอง
กนกกาญจน์ จุลทอง ชื่อเล่น ฟอร์จูน เกิดวันที่ 29 กรกฎาคม เป็นนักแสดงหญิงชาวไทย สังกัด ทีวีซีน เริ่มเข้าสู่วงการบันเทิงจากการประกวด gen wire guy & girl contest 2010 ได้รับตำแหน่งชนะเลิศ และมีผลงานละครแจ้งเกิดอย่างเต็มตัวจากบทบาทน้องหนู ในละครเรื่อง พ่อยุ่งลุงไม่ว่าง
กีฬาว่ายน้ำในกีฬาคนพิการแห่งชาติ ครั้งที่ 35
กีฬาว่ายน้ำในการแข่งขันกีฬาคนพิการแห่งชาติ ครั้งที่ 35 เริ่มขึ้นเมื่อวันที่ 20 ถึง 22 กรกฎาคม พ.ศ. 2560 จัดขึ้นที่สระว่ายน้ำ มหาวิทยาลัยสงขลานครินทร์
มอสค์วาสเลียซัมเนเวรีต
มอสค์วาสเลียซัมเนเวรีต () เป็นภาพยนตร์แนวเมโลดรามาจากสหภาพโซเวียต ผลิตโดยสตูดิโอภาพยนตร์มอสฟิล์ม เขียนบทโดย Valentin Chernykh และกำกับโดย Vladimir Menshov นำแสดงโดย Vera Alentova และby Aleksey Batalov ภาพยนตร์ได้รับรางวัลออสการ์ สาขาภาพยนตร์ภาษาต่างประเทศยอดเยี่ยม ในปี 1981
แซม โวกส์
แซมมวล มิชาเอล โวกส์ (; เกิด 21 ตุลาคม ค.ศ. 1989) เป็นนักฟุตบอลที่เล่นตำแหน่งกองหน้าให้กับเบิร์นลีย์และทีมชาติเวลส์
โวกส์เริ่มต้นอาชีพฟุตบอลกับสโมสรบอร์นมัทซึ่งกำลังแข่งขันในลีกวันเมื่อปี ค.ศ. 2006 ต่อมาเขาได้ย้ายไปวุลเวอร์แฮมป์ตันวอนเดอเรอส์ในแชมเปียนชิป โดยเขามีส่วนร่วมช่วยพาทีมเลื่อนชั้นสู่พรีเมียร์ลีกได้สำเร็จ อย่างไรก็ตาม สี่ฤดูกาลกับวูฟส์ เขาได้ลงเล่นเพียง 59 นัด และถูกปล่อยยืมถึงสี่ครั้ง ต่อมาในปี ค.ศ. 2012 เขาย้ายไปเบิร์นลีย์ โดยได้ลงเล่นมากกว่า 200 นัด ทำประตูได้มากกว่า 50 ลูก ช่วยพาทีมเลื่อนชั้นสู่พรีเมียร์ลีกถึงสองครั้งด้วยกัน
โวกส์เป็นหนึ่งในสมาชิกก่อตั้งทีมชาติเวลส์ แต่ก่อนหน้านี้เขาเคยเล่นให้กับทีมชาติรุ่นอายุไม่เกิน 21 ปีมาก่อน แม้ว่าโวกส์จะเกิดและเติบโตที่ประเทศอังกฤษ แต่ก็สามารถเล่นให้กับทีมชาติเวลส์ได้เนื่องจากปู่ของเขาเกิดที่นั่น เขาลงเล่นให้กับทีมชาติชุดใหญ่มากกว่า 50 นัดนับตั้งแต่ปี ค.ศ. 2008 ผลงานที่ดีที่สุดคือการผ่านเข้าสู่รอบรองชนะเลิศในฟุตบอลชิงแชมป์แห่งชาติยุโรป 2016
วุลเวอร์แฮมป์ตันวอนเดอเรอส์
เบิร์นลีย์
พรรณี แก่นสุวรรณ
นางพรรณี แก่นสุวรรณ อดีตผู้ว่าราชการจังหวัดปราจีนบุรี
นางพรรณี แก่นสุวรรณ เกิดเมื่อวันศุกร์ที่ 11 มีนาคม พ.ศ. 2492 ชีวิตครอบครัวสมรสกับ นายสุทธิพงศ์ แก่นสุวรรณ ข้าราชการบำนาญ สังกัดกระทรวงมหาดไทย
อุทยานแห่งชาติภูผายล
อุทยานแห่งชาติภูผายล หรือชื่อเดิม อุทยานแห่งชาติห้วยหวด เป็นอุทยานแห่งชาติที่ครอบคลุมพื้นที่จังหวัดสกลนคร, นครพนม, มุกดาหารในประเทศไทย ได้รับการจัดตั้งเป็นอุทยานแห่งชาติเมื่อวันที่ 28 กรกฎาคม พ.ศ. 2531 และเปลี่ยนมาเป็นชื่อปัจจุบันเมื่อวันที่ 22 มกราคม พ.ศ. 2544 ที่ทำการของอุทยานตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร
ภูผายลตั้งอยู่ที่ระดับความสูง 300-600 เมตรเหนือระดับน้ำทะเล สภาพภูมิประเทศประกอบไปด้วยที่ราบหลังเต่า ซึ่งล้อมรอบด้วยภูเขาสูง และลำธารอีกหลายสาย สภาพป่าเป็นป่าเบญจพรรณและป่าดิบแล้ง เหมาะแก่การดูสัตว์ป่า
สถานที่สำคัญ ได้แก่ ภูผายล หรือผาลาย ซึ่งมีภาพเขียนสลักหินประวัติศาสตร์อายุไม่ต่ำกว่าสามพันปี และสามารถชมทิวทัศน์ได้จากจุดนี้ นอกจากนี้ยังมีเส้นทางศึกษาธรรมชาติ ซึ่งประกอบไปด้วย น้ำตกรากไทรย้อย, ลานดอกไม้, น้ำตกผาผึ้ง และน้ำตกคำน้ำสร้าง ซึ่งต้องอาศัยเรือแคนูเพื่อมาชมน้ำตกแห่งนี้เท่านั้น
สงครามตองอู–หงสาวดี (พ.ศ. 2077–2084)
สงครามตองอู-หงสาวดี (พ.ศ. 2077-2084) (; ) เป็นความขัดแย้งทางทหารระหว่าง อาณาจักรตองอู และ อาณาจักรหงสาวดี และพันธมิตรของหงสาวดี คือ อาณาจักรแปร และ สหภาพรัฐชาน ซึ่งเกิดขึ้นที่ พม่าตอนล่าง ในปัจจุบันระหว่าง ค.ศ. 1534 ถึง 1541 สงครามครั้งนี้มีหลายเหตุการณ์ที่สำคัญเริ่มต้นขึ้นเมื่ออาณาจักรตองอู อาณาจักรของกลุ่มชนที่พูด ภาษาพม่า บุกเข้าโจมตีอาณาจักรหงสาวดี อาณาจักรของกลุ่มชนที่พูด ภาษามอญ ทำให้อาณาจักรตองอูกลายเป็นอาณาจักรของชาวพม่าที่มีความรุ่งเรืองและมีอำนาจเหนืออาณาจักรต่าง ๆ ที่ก่อตั้งหลัง อาณาจักรพุกาม ในปีต่อ ๆ มาตองอูได้ใช้ความมั่งคั่งและอำนาจในการรวมแผ่นดินของอาณาจักรต่าง ๆ จนเป็นปึกแผ่นนับตั้งแต่หลังการล่มสลายของ อาณาจักรพุกาม อาณาจักรหนึ่งของชาวพม่าในปี ค.ศ. 1287
เจ้าลครอินทร์
เจ้าลครอินทร์ ( ) หรือ เจ้านครอินทร์ หรือ สอละกูนเอิน ในภาษาพม่า เป็นเจ้าเมืองเมาะตะมะ จาก ค.ศ. 1541 ถึง 1550 เป็นเจ้าเมืองเชื้อสายมอญและเป็นที่ปรึกษาทางการทหารของ พระเจ้าตะเบ็งชะเวตี้ และนายพล บุเรงนอง แห่ง ราชวงศ์ตองอู เขาถูกโค่นล้มโดย สมิงทอ ในช่วงความวุ่นวายภายหลังการถูกปลงพระชนม์ของ พระเจ้าตะเบ็งชะเวตี้ ใน ค.ศ. 1550
คิมิวะเมโลดี
"คิมิวะเมโลดี" () เป็นซิงเกิลลำดับที่ 43 ของเอเคบีโฟร์ตีเอต เป็นซิงเกิลฉลองครบ 10 ปีของวง ออกจำหน่ายวันที่ 9 มีนาคม พ.ศ. 2559 โดยขายได้ 1,133,179 ชุด เมื่อวันที่จำหน่าย เป็นซิงเกิลที่ 30 ที่ติดอันดับที่ 1 ในชาร์ต โอริกอน, และเป็นซิงเกิลที่ 24 ที่ขายมากกว่า 1 ล้านชุดในสัปดาห์แรก ซิงเกิลนี้เป็นซิงเกิลสุดท้ายของ ซาเอะ มิยาซาวะ และ มินามิ ทาคาฮาชิ
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้นๆ
สำหรับเซ็มบัตสึเพลง "คิมิวะเมโลดี" ประกอบด้วย 21 คนและคนที่จบการศึกษาแล้ว 4 คน โดยตำแหน่งเซ็นเตอร์คือ ซากูระ มิยาวากิ
เซ็มบัตสึชุดเน็กซ์เจนเนอเรชันประกอบด้วยสมาชิก 16 คน มี มิอง มุไคจิ เป็นเซ็นเตอร์ของเพลง
เพลงของ SKE48 มี ราระ โกโตะ เป็นเซ็นเตอร์ของเพลง
เพลงของ NMB48 มี ซายากะ ยามาโมโตะ เป็นเซ็นเตอร์ของเพลง
เพลงของ HKT48 มี ริโนะ ซาชิฮาระ เป็นเซ็นเตอร์ของเพลง
เพลงเปิดตัวของ NGT48 (ยกเว้น ยูกิ คาชิวากิ) มี โมเอกะ ทาคาคูระ เป็นเซ็นเตอร์ของเพลง
เพลงของ NogizakaAKB มี ฮารูนะ โคจิมะ เป็นเซ็นเตอร์ของเพลง
เพลงของ AKB48 ทีม A (ยกเว้น มินามิ ทาคาฮาชิ) มี ยุย โยโคยามะ เป็นเซ็นเตอร์ของเพลง
"Dirimu Melody (Kimi wa Melody)" เป็นซิงเกิลที่ 18 ของ เจเคทีโฟร์ตีเอต โดยประกาศเปิดตัวซิงเกิลเมื่อวันที่ 14 ธันวาคม พ.ศ. 2560 โดยในวันที่ 16 ธันวาคม พ.ศ. 2560 เริ่มวางจำหน่าย Music Card จากนั้นวันที่ 12 มกราคม 2561 จึงได้วางจำหน่ายเพลงในรูปแบบ CD+DVD, iTunes และ Spotify
ซิงเกิลนี้ถือว่าเป็นอนุสรณ์อำลาในการจบการศึกษาของสมาชิกรุ่นที่ 1และกัปตันของวงคือ Melody ซึ่งจบการศึกษาจาก JKT48 ในวันที่ 31 มีนาคม 2561 เพลงนี้ Melody รับหน้าที่เป็นเซ็นเตอร์
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
"Kimi wa Melody (เธอคือ...เมโลดี้)" เป็นซิงเกิลที่ 4 ของ บีเอ็นเคโฟร์ตีเอต โดยประกาศชื่อเพลงเมื่อวันที่ 17 กรกฎาคม พ.ศ. 2561 ในงานเปิดตัวอย่างเป็นทางการของสมาชิกรุ่นที่ 2 ซึ่งมีเพลงรองประกอบ 2 เพลงได้แก่เพลง "Tsugi no Season (ฤดูใหม่)" และ "Yume e no Route (หมื่นเส้นทาง)" มีการประกาศเซ็มบัตสึเมื่อวันที่ 18 สิงหาคม พ.ศ. 2561 โดยเปิดให้สั่งซื้อล่วงหน้าเมื่อวันที่ 1 สิงหาคม ถึง 4 กันยายน พ.ศ. 2561 ผ่านเว็บไซต์ Shopee และได้มีการเปิดตัวอย่างเป็นทางการครั้งแรกพร้อมกับมิวสิกวิดีโอในงาน BNK48 1 2gether Concert เมื่อวันที่ 15 กันยายน ปีเดียวกัน ที่ลานกิจกรรมเซ็นทรัลเวิลด์
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
Kimi Wa Melody (เธอคือ..เมโลดี้)
โคอะลา มาร์ช
โคอะลา มาร์ช (; ) เป็นขนมขบเคี้ยวที่มีขนาดเล็กและมีรสหวาน ผลิตโดยลอตเต้ ผลิตภัณฑ์นี้ได้รับการเปิดตัวครั้งแรกในประเทศญี่ปุ่นในเดือนมีนาคม ค.ศ. 1984 และได้รับการเปิดตัวในเดือนพฤษภาคมปี ค.ศ. 1990 ที่สหรัฐในชื่อ "โคอาลายัมมี" (Koala Yummies)
โคอะลา มาร์ช มีลักษณะเป็นรูปทรงแบบหมีโคอาลา โดยมีภาพหมีโคอาลาอยู่ด้านนอกคุกกี้กำลังทำกิจกรรมต่าง ๆ มีการบรรจุหลายรสชาติ เช่น น้ำผึ้ง, วานิลลา, ลาเต้ และกล้วย รวมทั้งกล้วยแช่แข็ง สองรสชาติที่พบมากที่สุดคือสตรอว์เบอร์รีและช็อกโกแลต และมีสองรสชาติที่มีอยู่ในสหรัฐ รวมไปถึงคุกกี้ช็อกโกแลตที่เต็มไปด้วยครีมช็อกโกแลตขาวและมัจฉะ ขนมขบเคี้ยวนี้ยังมีในรสสับปะรดซึ่งหายากกว่ารสอื่น ๆ นอกจากนี้ โคอะลา มาร์ช ยังเป็นผู้ให้การสนับสนุนมูลนิธิโคอาลาออสเตรเลีย ซึ่งเป็นกลุ่มอนุรักษ์ของประเทศออสเตรเลีย
พวกเขายังมีบัตรการตั้งชื่อ "หมีโคอาลา" ประเภทต่าง ๆ
รางวัลนาฏราช สาขานักแสดงดาวรุ่งชายยอดเยี่ยม
รางวัลนาฏราช สาขานักแสดงดาวรุ่งชายยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
เจ้าชายฮารัลด์แห่งชัมเบิร์ก-ลิพเพอ
เจ้าชายฮารัลด์แห่งชัมเบิร์ก-ลิพเพอ () ประสูติเมื่อวันที่ 27 มีนาคม 2491 เป็นพระโอรสพระองค์สุดท้องใน เจ้าชายคริสเตียนแห่งชัมเบิร์ก-ลิพเพอ และ เจ้าหญิงอเล็กซานดรีน-ลูอีสแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับ เพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันในปี 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน 2531 ไม่ทรงมีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
รางวัลนาฏราช สาขานักแสดงดาวรุ่งหญิงยอดเยี่ยม
รางวัลนาฏราช สาขานักแสดงดาวรุ่งหญิงยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงหญิงหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
เจ้าหญิงบาทิลดิชแห่งอันฮัลท์-เดสซู
เจ้าหญิงบาทิลดิชแห่งอันฮัลท์-เดสซู () ประสูติเมื่อวันที่ 29 ธันวาคม 2380 เป็นพระธิดาใน เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน แกรนด์ดัชเชสอเดลเฮด-มารีแห่งลักเซมเบิร์ก เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
ริชาร์ลีซง
ริชาร์ลีซง จี อังดราจี (; เกิดวันที่ 10 พฤษภาคม ค.ศ. 1997) เป็นนักฟุตบอลชาวบราซิล ปัจจุบันเล่นในตำแหน่งปีกให้กับเอฟเวอร์ตันและทีมชาติบราซิล
เจ้าหญิงบาทิลดิชแห่งชัมเบิร์ก-ลิพเพอ
เจ้าหญิงบาทิลดิชแห่งชัมเบิร์ก-ลิพเพอ () ประสูติเมื่อวันที่ 21 พฤษภาคม 2416 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ด้านชีวืตส่วนพระองค์ทรงเสกสมรสกับ เจ้าชายฟรีดริช เจ้าชายแห่งวัลเด็คและไพร์มอนต์ พระประมุขแห่งราชวงศ์วัลเด็คและไพร์มอนต์ เมื่อวันที่ 9 สิงหาคม 2438 รับพระราชทานพระอิสริยยศเป็น เจ้าหญิงแห่งวัลเด็คและไพร์มอนต์ พระชายา มีพระบุตรดังนี้
ต่อมาพระสวามีสิ้นพระชนม์เมื่อปี 2489 รับพระราชทานพระอิสริยยศใหม่เป็น เจ้าหญิงหม้ายแห่งวัลเด็คและไพร์มอนต์
ปรัสเซียตะวันออก
ปรัสเซียตะวันออก () เป็นมณฑลหนึ่งของราชอาณาจักรปรัสเซีย ดำรงอยู่ระหว่างค.ศ. 1773 ถึง 1829 และระหว่างค.ศ. 1878 จนถึง 1945 มีเมืองหลวงมณฑลอยู่ที่เคอนิชส์แบร์ค
ในปีค.ศ. 1772 ระหว่างการแบ่งแยกโปแลนด์ครั้งแรกนั้น พระเจ้าฟรีดริชมหาราชทรงนำกำลังเข้ายึดและผนวกดินแดนปรัสเซียหลวง ตลอดจนพอเมอเรเนีย (Pomerania), มัลบอร์ก (Malbork), เชลมโน (Chełmno), และวาร์เมีย (Warmia) มาจากโปแลนด์ พระองค์ทรงจัดดินแดนต่างๆเหล่านี้ (ซึ่งเคยเป็นดัชชีปรัสเซียมาก่อน) ออกเป็นสองเขต ต่อมาในเดือนมกราคม 1773 ก็ทรงตั้งเขตวาร์เมียเป็น "ปรัสเซียตะวันออก" ในขณะที่เขตพอเมอเรเนีย, มัลบอร์ก และเชลมโน ถูกรวมและตั้งเป็น "ปรัสเซียตะวันตก" ต่อมาในปี 1829 มณฑลทั้งสองก็ถูกรวมเข้าเป็นมณฑลเดี่ยว คือมณฑลปรัสเซีย
หลังพระเจ้าวิลเฮล์มที่ 1 แห่งปรัสเซียสถาปนาจักรวรรดิเยอรมันได้ 7 ปี พระองค์ก็โปรดให้มีการฟื้นฟูมณฑลเทศาภิบาลขึ้นในปี 1878 ปรัสเซียตะวันออกจึงถูกจัดตั้งขึ้น โดยถือเป็นส่วนหนึ่งของราชอาณาจักรปรัสเซียในสมัยจักรวรรดิเยอรมัน และเป็นส่วนหนึ่งของเสรีรัฐปรัสเซียในสมัยสาธารณรัฐไวมาร์และนาซีเยอรมนี ปรัสเซียตะวันออกสิ้นสุดลงเมื่อถูกกองทัพแดงรุกรานในสงครามโลกครั้งที่สอง ประชากรในมณฑณนี้ราว 3 แสนคน (หนึ่งในห้า) เสียชีวิตไปในช่วงเวลาสงครามดังกล่าว
จังหวัดนูซาเติงการาตะวันตก
นูซาเติงการาตะวันตก () หรือ เอ็นเตเบ () เป็นจังหวัดหนึ่งของประเทศอินโดนีเซีย ประกอบด้วยส่วนตะวันตกของยกเว้นเกาะบาหลีซึ่งมีฐานะเป็นจังหวัดต่างหาก เมืองมาตารัมบนเกาะลมบกเป็นเมืองหลักและเมืองที่ใหญ่ที่สุดของจังหวัด
สำมะโนประชากร ค.ศ. 2010 ระบุว่าจังหวัดนี้มีประชากร 4,496,855 คน ส่วนจำนวนประชากรจากการประมาณล่าสุด (เดือนมกราคม ค.ศ. 2014) อยู่ที่ 4,702,389 คน จังหวัดนูซาเติงการาตะวันตกมีเนื้อที่ 19,708.79 ตารางกิโลเมตร เกาะที่ใหญ่ที่สุดสองเกาะในจังหวัดคือเกาะลมบกทางตะวันตก และเกาะซุมบาวาที่มีขนาดใหญ่กว่าทางตะวันออก ส่วนเกาะโฟลเร็ซและเกาะซุมบาขึ้นกับจังหวัดนูซาเติงการาตะวันออก
หมากรุกสากลโอลิมเปียดครั้งที่ 43
หมากรุกสากลโอลิมเปียดครั้งที่ 43 () จัดโดยสมาพันธ์หมากรุกโลก และประกอบด้วยการแข่งแบบโอเพน รวมถึงรายการหญิง เช่นเดียวกับหลายอีเวนต์ที่ออกแบบมาเพื่อส่งเสริมเกมหมากรุกสากล โดยจะจัดขึ้นที่เมืองบาทูมี ประเทศจอร์เจีย ตั้งแต่วันที่ 23 กันยายน ถึงวันที่ 6 ตุลาคม ค.ศ. 2018 สหพันธ์หมากรุกจอร์เจียยังเป็นเจ้าภาพจัดการแข่งขันหมากรุกสากลเวลิด์คัพ 2017 ในทบิลีซี งบประมาณที่เสนอสำหรับทั้งสองอีเวนต์เกินกว่า 20 ล้านเหรียญสหรัฐ
ในการประชุมสมาพันธ์หมากรุกโลกครั้งที่ 85 ได้จัดขึ้นระหว่างการแข่งขันหมากรุกสากลโอลิมเปียดครั้งที่ 41 สมาพันธ์หมากรุกโลกได้รับการเสนอชื่อเป็นเจ้าภาพในการแข่งขันหมากรุกสากลเวิลด์คัพ 2017 และหมากรุกสากลโอลิมเปียด 2018 จากสหพันธ์แห่งชาติของจอร์เจียและแอฟริกาใต้ โดยประเทศแอฟริกาใต้เสนอสถานที่จัดคือซันซิตีและเดอร์บัน ในขณะที่ประเทศจอร์เจียเสนอทบิลีซีและบาทูมีตามลำดับ แม้ว่าแกรี คาสปารอฟ แสดงการสนับสนุนการเสนอของแอฟริกาใต้ในระหว่างการรณรงค์หาเสียงเลือกตั้งประธานสมาพันธ์หมากรุกโลกของเขา แต่ประเทศจอร์เจียก็เป็นฝ่ายชนะการเสนอตัว โดยได้รับคะแนนเสียง 93 คะแนน ในขณะที่ประเทศแอฟริกาใต้ได้ 58 คะแนน
กีฬาอีสปอร์ตในเอเชียนเกมส์ 2018
กีฬาอีสปอร์ตในเอเชียนเกมส์ 2018 กำหนดจัดขึ้นที่ BritAma Arena ตั้งแต่วันที่ 26 สิงหาคม ถึง 1 กันยายน พ.ศ.2561 โดยจัดในลักษณะกีฬาสาธิต ซึ่งเหรียญรางวัลที่ได้จะไม่ถูกนับรวมอยู่ในการสรุปเหรียญรางวัลอย่างเป็นทางการ และจะมีการบรรจุเป็นกีฬาหลักในเอเชียนเกมส์ 2022 ต่อไปการแข่งขันรอบคัดเลือกได้จัดขึ้นในระหว่างวันที่ 6 - 20 มิถุนายน ทั้งทางระบบออนไลน์และออฟไลน์ โดยมีประเทศที่เข้าร่วมในรอบนี้ 27 ประเทศใน 6 รายการ โดยในรอบคัดเลือกนั้นจะแบ่งออกเป็น 5 ภูมิภาค ได้แก่ เอเชียตะวันออก เอเชียตะวันออกเฉียงใต้ เอเชียใต้ เอเชียกลาง และเอเชียตะวันตก ส่วนอินโดนีเซียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ
พรรคชาติประชาธิปไตย (พ.ศ. 2513)
พรรคชาติประชาธิปไตย () เป็นพรรคการเมืองที่จดทะเบียนตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 กุมภาพันธ์ พ.ศ. 2513 ทั้งนี้ พรรคชาติประชาธิปไตยเคยจดทะเบียนจัดตั้งมาครั้งหนึ่งแล้วภายใต้พระราชบัญญัติพรรคการเมือง พ.ศ. 2498 โดยผู้ก่อตั้งคนเดียวกัน คือ พันเอก หม่อมราชวงศ์น้ำเพ็ชร เกษมสันต์ ในการจัดตั้งครั้งใหม่นี้ หม่อมราชวงศ์ น้ำเพ็ชร เกษมสันต์ ยังคงเป็นหัวหน้าพรรค และมีรองหัวหน้าพรรคคือ นายไพโรจน์ วัฒนกุล เลขาธิการพรรคคือ พันตรี ชลอ มีชูอรรถ กรรมการอำนวยการอื่นของพรรค ได้แก่ นายชฏิล กุลไพบูลย์ นายอิทธิพงศ์ อินทรัมพรรย์ นายเทียนชัย ภู่พิพัฒน์ นายเกียรติ ศรีเสริมโภค นายมนตรี คุ้มไพโรจน์ นายสุวิทย์ วรรณศิริ เรือโท อมร เรียงประยูร นายมงคล ไชยรัตน์ นายยนต์ สิตกรโกวิท นายสืบศักดิ์ ทวีชาติ นายกองแก้ว ตุ่นคำ หม่อมหลวงสมศักดิ์ เกษมสันต์ นายอุทัย เอกนก
พรรคชาติประชาธิปไตยจัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514
ไทยแลนด์ อเมเจอร์ลีก ฤดูกาล 2561
ไทยแลนด์ อเมเจอร์ลีก (Thailand Amatuer League) ฤดูกาล 2561 เป็นการแข่งขันฟุตบอลลีกสมัครเล่นของประเทศไทย ที่จัดขึ้นเป็นฤดูกาลที่ 3 เริ่มแข่งขันตั้งแต่วันที่ 1 กันยายน พ.ศ. 2561 มีจำนวนสโมสรที่เข้าร่วมการแข่งขันทั้งหมด 168 สโมสร แบ่งออกเป็น 12 โซน โดยแชมป์ของแต่ละโซน จะต้องแข่งขันในรอบชิงชนะเลิศ เพื่อหา 6 สโมสรเลื่อนชั้นขึ้นไปแข่งขันในไทยลีก 4
การแข่งขันไทยแลนด์ อเมเจอร์ลีก ในฤดูกาล 2561 จะแบ่งการแข่งขันออกเป็น 6 โซน โดยในแต่ละโซนจะแบ่งออกเป็นโซนย่อยอีก 2 โซน รวมเป็นทั้งหมด 12 โซน ซึ่งการแข่งขันจะแบ่งออกเป็น 4 รอบ ดังนี้
การแบ่งโซนในฤดูกาล 2561 ยังคงมีจำนวน 6 โซนเท่ากับในฤดูกาลก่อนหน้านี้ อย่างไรก็ตาม ในฤดูกาล 2561 จะไม่มีโซนภาคกลาง แต่ใช้ชื่อโซนภาคตะวันตกแทน
หมายเหตุ:
แต่เดิม การแข่งขันจะมีเพื่อคัดเลือก 1 ทีมจากแต่ละโซนเพื่อเข้าแข่งขันในไทยลีก 4 ฤดูกาล 2562 เช่นเดียวกับในฤดูกาลที่ผ่านมา อย่างไรก็ตาม ในวันที่ 15 ตุลาคม 2561 กรวีร์ ปริศนานันทกุล รองประธานฝ่ายจัดการแข่งขันฯ ได้ให้สัมภาษณ์มีใจความว่าในแต่ละโซนจะมีอย่างน้อย 1 ทีมที่ได้เลื่อนชั้น และอาจจะมีบางโซนที่จะได้เลื่อนชั้นมากกว่า 1 ทีม โดยขึ้นอยู่กับจำนวนทีมในไทยลีก 4 ที่ผ่านคลับไลเซนซิงและตัดสินใจส่งทีมเข้าแข่งขันไทยลีก 4 ในฤดูกาล 2562 โซนที่มีทีมน้อยอย่างเช่นภาคเหนือหรือภาคใต้อาจจะมีทีมที่ได้เลื่อนชั้นมากกว่า 1 ทีม โดยจะเป็นทีมที่มาจากการแข่งขันอเมเจอร์ลีกเท่านั้น แต่ยังต้องรอข้อสรุปการผ่านคลับไลเซนซิงก่อนจึงจะสรุปอย่างชัดเจนว่าจะมีโซนใดบ้างที่จะได้เลื่อนชั้นมากกว่า 1 ทีม
สรุปเหรียญเอเชียนเกมส์ 2018
สรุปเหรียญเอเชียนเกมส์ 2018 เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2018 ในจาการ์ตา ประเทศอินโดนีเซีย ตั้งแต่วันที่ 18 สิงหาคม ถึง 2 กันยายน พ.ศ. 2561
รางวัลคมชัดลึก อวอร์ด สาขาละครโทรทัศน์ยอดเยี่ยม
รางวัลคมชัดลึก อวอร์ด สาขาละครโทรทัศน์ยอดเยี่ยม เป็นรางวัลประเภทละครโทรทัศน์ที่มอบให้กับผู้จัดละครที่สร้างสรรค์ละครคุณภาพ เต็มเปี่ยมไปด้วยสาระ และผสมผสานทุกองค์ประกอบไม่ว่าจะเป็นด้านการแสดง เทคนิค หรืองานศิลป์ ได้อย่างลงตัว รางวัลนี้ถือเป็นรางวัลสูงสุดของประเภทละครโทรทัศน์ ซึ่งตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขาละครโทรทัศน์ยอดเยี่ยม โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
ชนชาติปกครอง
ชนชาติปกครอง (; ) หรือ ชนปกครอง (; ) เป็นคติความเชื่อของระบอบนาซีและนีโอนาซีว่าผู้สืบสายชนชาตินอร์ดิกหรืออารยัน มีความเหนือกว่าชาวเยอรมันและชาวยุโรปทั่ว ๆ ไป ถือเป็นชนชาติที่อยู่จุดสูงสุดในลำดับชั้นทางเชื้อชาติ ผู้เป็นสมาชิกของชนชาติปกครองถูกระบุว่าเป็น มนุษย์ผู้ปกครอง ()
เจ้าหน้าที่นาซี อัลเฟรท โรเซินแบร์ค มีความเชื่อว่าชนชาตินอร์ดิกเป็นชนชาติผู้สืบเชื้อสายมาจากกลุ่มชนอารยันดั้งเดิม (Proto-Aryans) ซึ่งเชื่อกันว่าเป็นมนุษย์กลุ่มแรกที่ตั้งรกรากในแผ่นดินเยอรมันในยุคก่อนประวัติศาสตร์ และเชื่อถึงขั้นว่ามนุษย์กลุ่มนี้คือชาวทวีปแอตแลนติสที่สาบสูญ พวกนาซีได้ประกาศว่าชนชาตินอร์ดิก (ซึ่งก็คือกลุ่มชนเจอร์แมนิก) หรือบางครั้งก็เรียกว่าชนชาติอารยัน อยู่เหนือกว่าชนชาติชาติอื่น ๆ ในขณะที่ชาวสลาฟตลอดจนชาวยิปซีและชาวยิว ถูกระบุว่าเป็นพวกด้อยพงษ์และมิใช่อารยันที่เรียกว่า "ด้อยมนุษย์" () ถือเป็นกลุ่มคนที่เป็นอันตรายต่อชนชาติอารยันและเชื้อชาติเยอรมัน
พวกนาซีได้บังคับใช้มาตรการทางกฎหมายในวันที่ 7 เมษายน ค.ศ. 1933 เกี่ยวกับการพิสูจน์อารยัน () ซึ่งเป็นเอกสารที่ประชาชนทุกคนในประเทศต้องมีเพื่อแสดงว่าตนเองนั้นผ่าน "การรับรองอารยันเบื้องต้น" () ซึ่งสามารถได้มาโดยสองวิธีคือการเข้าพิสูจน์ทางการแพทย์หรือโดยการแสดง "หนังสือบรรพชน" () ซึ่งเป็นหนังสือแสดงเทือกเถาเหล่ากอของผู้ถือไปอย่างน้อยถึงรุ่นปู่ย่าตาตาย ว่าในบรรดาพวกเขาไม่มีใครที่เป็นพวกมิใช่อารยัน
ความเชื่อนี้นำมาซึ่งการใช้มาตรการทางสุพันธุศาสตร์ (Eugenics) เพื่อรักษาไว้ซึ่งความบริสุทธิ์ของสายเลือดอารยัน มีการตั้งศาลอนามัยวงศ์ตระกูล ("Erbgesundheitsgericht") ซึ่งมีอำนาจตัดสินว่าบุคคลคนใดควรจะถูกทำหมันหรือไม่
อฏัล พิหารี วาชเปยี
อฏัล พิหารี วาชเปยี (; ; 25 ธันวาคม ค.ศ. 1924 – 16 สิงหาคม ค.ศ. 2018) เป็นนักการเมืองอินเดียซึ่งดำรงตำแหน่งนายกรัฐมนตรีอินเดียสามสมัย สมัยแรกเป็นเวลา 13 วันใน ค.ศ. 1996 สมัยที่สองเป็นเวลา 13 เดิือนระหว่าง ค.ศ. 1998–1999 และสมัยสุดท้ายเต็มวาระตั้งแต่ ค.ศ. 1999–2004 เป็นนายกรัฐมนตรีอินเดียคนแรกที่มิใช่สมาชิกพรรคคองเกรสแห่งชาติอินเดีย (Indian National Congress) และได้ดำรงตำแหน่งเต็มวาระห้าปี
อฏัลเป็นสมาชิกรัฐสภาอินเดียกว่าสี่ทศวรรษ เขาได้รับเลือกตั้งเข้าสู่โลกสภา (สภาล่าง) สิบครั้ง และเข้าสู่ราชยสภา (สภาสูง) สองครั้ง ทั้งได้เป็นสมาชิกรัฐสภาอินเดียประจำลัคเนาจนเกษียณตนเองจากงานการเมืองเพราะปัญหาสุขภาพเมื่อ ค.ศ. 2009 อฏัลเป็นหนึ่งในสมาชิกผู้ก่อตั้งพรรคภารตียชนสังฆ์ (Bharatiya Jana Sangh) และได้เป็นหัวหน้าพรรคการเมืองดังกล่าวตั้งแต่ ค.ศ. 1968–1972 เขายังเป็นรัฐมนตรีกิจการภายในช่วงที่โมรารชี เทสาย (Morarji Desai) เป็นนายกรัฐมนตรี หลังจากที่รัฐบาลโมรารชีสิ้นสุดลง อฏัลก็ปรับปรุงพรรคภารตียชนสังฆ์เป็นพรรคภารตียชนตา (Bharatiya Janata Party) เมื่อ ค.ศ. 1980
ช่วงที่เขาเป็นนายกรัฐมนตรีนั้น อินเดียทดลองนิวเคลียร์ Pokhran-II เมื่อ ค.ศ. 1998 ทั้งเขายังพยายามปรับปรุงความสัมพันธ์ทางทูตกับปากีสถานโดยนั่งรถประจำทางไปยังลาฮอร์เพื่อพบ Nawaz Sharif นายกรัฐมนตรีปากีสถาน และเมื่อเกิด Kargil War ใน ค.ศ. 1999 เขาก็พยายามฟื้นฟูความสัมพันธ์กับปากีสถานโดยเชิญ เปอร์เวซ มูชาร์ราฟ (Pervez Musharraf) ประธานาธิบดีปากีสถาน มาประชุมสุดยอดที่อัคระ
ประณัพ มุขัรชี (Pranab Mukherjee) ประธานาธิบดีอินเดีย มอบเครื่องอิสริยาภรณ์สูงสุดสำหรับพลเรือนนาม "ภารัตรัตนะ" (Bharat Ratna) ให้แก่เขาใน ค.ศ. 2015 อนึ่ง รัฐบาลของนเรนทระ โมที (Narendra Modi) ประกาศใน ค.ศ. 2014 ให้วันที่ 25 ธันวาคม วันคล้ายวันเกิดของเขา เป็นวันธรรมาภิบาล (Good Governance Day)
เขาสิ้นชีวิตด้วยโรคเกี่ยวกับความสูงอายุเมื่อวันที่ 16 สิงหาคม ค.ศ. 2018
คริสเตนท์ นีลเซน
คริสเตนท์ มิเชล นีลเซ่น (อังกฤษ : Kirstjen Michele Nielsen) เป็นนักกฎหมายและผู้เชี่ยวชาญด้านความมั่นคงแห่งชาติชาวอเมริกัน ปัจจุบันดำรงตำแหน่ง รัฐมนตรีว่าการกระทรวงความมั่นคงแห่งมาตุภูมิสหรัฐ คนที่ 6 ตั้งแต่พุทธศักราช 2560
เธอเคยเป็นรองเสนาธิการทำเนียบขาวของ ประธานาธิบดี ดอนัลด์ ทรัมป์ และ เสนาธิการให้อดีตรัฐมนตรีความมั่นคงแห่งมาตุภูมิ จอห์น เอฟ. เคลลี่ นีลเซ่นได้รับการรับรองให้เข้าดำรงตำแหน่งเมื่อวันที่ 5 ธันวาคม 2560 ในฐานะรัฐมนตรี เธอบังคับใช้นโยบายบังคับแยกบุตรออกจากผู้ปกครองผู้ซึ่งข้ามชายแดนสหรัฐ-เม็กซิโกมาอย่างผิดกฎหมาย
นีลเซ่นเกิดในเมือง โคโลราโดสปริงส์ รัฐโคโลราโด แต่เติบโตที่เมืองเคลียร์วอเทอร์ รัฐฟลอริด้า เธอเป็นลูกคนโต จากพี่น้อง 3 คนที่เกิดจาก นาง ฟิลลิส มิเชล นีลเซ่น และ นาย เจมส์ แม็คเฮนรี่ นีลเซ่น ซึ่งเป็นแพทย์ของกองทัพพ่อของเธอมีเชื้อสายเดนิช ส่วนแม่มีเชื้อสายอิตาเลี่ยน นีลเซ่นมีน้องสาว 1 คนคือ แอชลี่ย์ และน้องชาย 1 คน เฟลชเชอร์ ผู้ซึ่งเป็นนักดนตรี
นีลเซ่น สำเร็จการศึกษาวิทยาศาสตร์บัณฑิต จากมหาวิทยาจอร์จทาวน์ และ นิติศาสตร์ดุษฎีบัณฑิต จาก มหาวิทยาลัยเวอร์จิเนีย ในปีพุทธศักราช 2542 อีกทั้งเคยศึกษาในภาควิชาญี่ปุ่นคดีศึกษาจากมหาวิทยาลัยนานซาน ซึ่งอยู่ในนาโกย่า ประเทศญี่ปุ่นอีกด้วย
นีลเซ่น เริ่มเข้าดำรงตำแหน่งในสมัยการบริหารของประธานาธิบดี จอร์จ ดับเบิลยู. บุช ในตำแหน่ง "ผู้ช่วยพิเศษประจำประธานาธิบดี และในฐานะ ผู้อำนวยการอาวุโสงานป้องกันบรรเทาและตอบโต้ ประจำสภาความมั่นคงแห่งชาติสหรัฐ (อังกฤษ : senior Director for Prevention, Preparedness and Response (PPR) at the Homeland Security Council.)" อีกทั้งเธอได้จัดตั้งและเป็นผู้บริหารในฐานะผู้ช่วยผู้อำนวยการ สำนักงานบริหารความปลอดภัยการคมนาคม ประจำสำนักนโยบายทางนิติบัญญัติ และ กิจการรัฐบาล (อังกฤษ : the Transportation Security Administration's Office of Legislative Policy and Government Affairs.) ก่อนหน้าจะเข้ามาดำรงตำแหน่งทางการเมืองในสมัยบริหารของประธานาธิบดี ดอนัลด์ ทรัมป์ นีลเซ่น เคยอยู่ใน "หน่วยปฏิบัติการยืดหยุ่น"ประจำศูนย์ไซเบอร์ และ กรรมการความมั่นคงแห่งมาตุภูมิประจำ มหาวิทยาลัยจอร์จ วอชิงตัน และที่ สภาเศรษฐกิจโลก ในฐานะกรรมการที่ปรึกษาด้านประเมินความเสี่ยงทั่วโลก
หลังจากพ้นจากคณะบริหารของประธานาธิบดีบุช ในปี 2008 เธอได้เป็นผู้ก่อตั้งและประธานบริหารของ ซูเนซิส คอนซัลทิ่ง ที่รายละเอียดออนไลน์ของ บริษัท ระบุว่าเธอเป็นพนักงานเพียงคนเดียวเท่านั้น และเบอร์โทรศัพท์ก็เป็นเบอร์ส่วนตัวของเธอในเดือนกันยายน 2556 บริษัท ได้รับสัญญาจากรัฐบาลกลางสหรัฐ โดยได้รับรางวัลเริ่มต้นประมาณ 450,000 เหรียญเพื่อ "จัดทำนโยบายและการออกกฎหมายทางเทคนิคและการพัฒนาองค์กร" ไปยัง สำนักจัดการภาวะฉุกเฉินกลาง
นีลเซ่น ดำรงตำแหน่งในฐานะเสนาธิการรัฐมนตรีความมั่นคงแห่งมาตุภูมิ ให้กับ จอห์น เอฟ. เคลลี่ หลังจากที่เคลลี่เข้ารับตำแหน่งในเดือน มกราคม พ.ศ.2560 เพียงหนึ่งเดือนเศษหลังจากที่เคลลี่มาดำรงตำแหน่ง เสนาธิการทำเนียบขาว ในวันที่ 31 กรกฎาคม พ.ศ.2561 เธอ ได้ย้ายมาทำงานในทำเนียบขาวในฐานะ รองเสนาธิการทำเนียบขาว ภายใต้เคลลี่
ในวันที่ 11 ตุลาคม พุทธศักราช 2561 ประธานาธิบดีดอนัลด์ ทรัมป์ ได้เสนอชื่อนีลเซ่นให้เป็นรัฐมนตรีความมั่นคงแห่งมาตุภูมิคนใหม่ แทนที่รักษาการรัฐมนตรี อีเลน ดุ๊ก (ในฐานะรัฐมนตรีช่วย) วันที่ 5 ธันวาคม ทางวุฒิสภาสหรัฐได้รับรองการเสนอชื่อเธอ โดยคะแนน 62 ต่อ 37 และเธอเข้าพิธีสาบานตนเป็นรัฐมนตรีในวันถัดมา
อิซิดอร์ กรอส
อิซิดอร์ กรอส (; 25 มิถุนายน ค.ศ. 1860 – ค.ศ. 1942) เป็นทั้งผู้เชี่ยวชาญหมากรุกสากลและฮัสซันชาวโครเอเชีย
กรอสเกิดในครอบครัวชาวยิวในคีสลอด ประเทศฮังการี ในวันที่ 25 มิถุนายน ค.ศ. 1860 ส่วนในปี ค.ศ. 1891 เขาปักหลักที่คาร์โลวัตส์ ประเทศโครเอเชีย ซึ่งเขาทำหน้าที่เป็นฮัสซันที่ธรรมศาลาคาร์โลวัตส์ นอกเหนือจากการทำงานที่ชุมชนชาวยิวคาร์โลวัตส์ กรอสยังเป็นนักหมากรุกตัวยงและนักเขียนที่มีชื่อเสียงเกี่ยวกับปริศนาหมากรุกสากลและเกมดังกล่าว เขาเป็นหนึ่งในผู้ก่อตั้งสโมสรหมากรุกสากลคาร์โลวัตส์ในปี ค.ศ. 1908 และสมาพันธ์หมากรุกสากลแห่งประเทศโครเอเชียในปี ค.ศ. 1912 กรอสได้รับการตีพิมพ์บทความเกี่ยวกับปริศนาหมากรุกสากลในนิตยสารและหนังสือพิมพ์ทั้งในประเทศและต่างประเทศหลายฉบับ ในปี ค.ศ. 1909 เขาได้รับการตีพิมพ์หนังสือ Šahovska abeceda ("อักษรหมากรุก") เขาเขียนถึงการรุกฆาตโดยตรง ร่วมกับการรุกบางอย่างแบบอาศัยตัวช่วย กรอสจัดการแข่งหมากรุกสากลในคาร์โลวัตส์เมื่อปี ค.ศ. 1912 ซึ่งเป็นการแข่งระดับนานาชาติครั้งแรกในบอลข่าน ในฐานะที่กรอสเป็นชาวยิว เขาได้ถูกจับกุมและถูกเนรเทศไปยังค่ายกักกันยาเซโนวัช ซึ่งเขาถูกสังหารเมื่อปี ค.ศ. 1942 ในช่วงเหตุการณ์ฮอโลคอสต์ พร้อมกับแฮร์มันซึ่งเป็นบุตรชาย และจูเลียซึ่งเป็นบุตรีบุญธรรม
แจ็ก คอร์ก
แจ็ก แฟรงก์ พอร์เทียส คอร์ก (; เกิด 25 มิถุนายน ค.ศ. 1989) เป็นนักฟุตบอลอาชีพชาวอังกฤษ ปัจจุบันเล่นตำแหน่งกองกลางให้กับเบิร์นลีย์และทีมชาติอังกฤษ เขาเคยเล่นให้กับทีมชาติบริเตนใหญ่ในการแข่งขันโอลิมปิกฤดูร้อน 2012
คอร์กเริ่มต้นอาชีพฟุตบอลกับเชลซี ทว่าในช่วงปี ค.ศ. 2006–2011 เขาถูกปล่อยยืมตัวให้กับหลายสโมสร จนในที่สุดเขาเซ็นสัญญากับเซาแทมป์ตันเมื่อปี ค.ศ. 2011 โดยเขาได้ลงเล่นมากกว่า 100 นัด ช่วยให้ทีมเลื่อนชั้นสู่พรีเมียร์ลีกได้สำเร็จ ต่อมาในเดือนมกราคม ค.ศ. 2015 คอร์กย้ายไปสวอนซีซิตี และเมื่อเดือนกรกฎาคม ค.ศ. 2017 ได้ย้ายไปร่วมทีมเบิร์นลีย์ เขามีส่วนช่วยให้ทีมผ่านเข้าไปเล่นในรอบคัดเลือกของยูฟ่ายูโรปาลีก ฤดูกาล 2018–19 ได้สำเร็จ
คอร์กเล่นให้ทีมชาติอังกฤษตั้งแต่รุ่นอายุไม่เกิน 16 ปี เมื่อ ค.ศ. 2005 จนถึงรุ่นอายุไม่เกิน 21 ปี ระหว่าง ค.ศ. 2008–2011 นอกจากนี้ยังติดทีมชาติบริเตนใหญ่และทีมชาติอังกฤษชุดใหญ่
คอร์กได้เล่นให้ทีมชาติชุดเยาวชนหลายรุ่น เขาลงเล่นนัดแรกให้กับทีมชาติอายุไม่เกิน 19 ปี ในการพบกับสาธารณรัฐเช็กเมื่อเดือนพฤษภาคม ค.ศ. 2007 ต่อมาในปี ค.ศ. 2008 เขาเป็นกัปตันทีมชาติยู-19 ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี และในปี ค.ศ. 2011 เขาเป็นส่วนหนึ่งของทีมชาติอายุไม่เกิน 21 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี
วันที่ 7 พฤศจิกายน ค.ศ. 2017 คอร์กถูกเรียกตัวติดทีมชาติชุดใหญ่ในนัดกระชับมิตรพบกับเยอรมนีและบราซิล เขาลงเล่นทีมชาตินัดแรกเมื่อวันที่ 10 พฤศจิกายน ค.ศ. 2017 โดยลงเป็นตัวสำรองในนาทีที่ 86 ในนัดที่เสมอเยอรมนี 0–0 ที่สนามกีฬาเวมบลีย์
วันที่ 2 กรกฎาคม ค.ศ. 2012 คอร์กมีชื่อติดทีมชาติบริเตนใหญ่ในการแข่งขันโอลิมปิกฤดูร้อน 2012 เขาลงเล่นให้กับทีมชาตินัดแรกเมื่อวันที่ 20 กรกฎาคม ซึ่งเป็นนัดกระชับมิตรที่พ่ายแพ้ต่อบราซิล 2–0 โดยลงมาแทนที่ของแดเนียล สเตอร์ริดจ์ในช่วงครึ่งหลัง เขาลงเล่นเป็นตัวสำรองในรอบแบ่งกลุ่มทั้งสามนัด และเป็นตัวสำรองที่ไม่ได้ลงเล่นในรอบก่อนรองชนะเลิศที่พบกับเกาหลีใต้
เซาแทมป์ตัน
รางวัลส่วนตัว
เจ้าหญิงแอดิเลดแห่งชัมเบิร์ก-ลิพเพอ
เจ้าหญิงแอดิเลดแห่งชัมเบิร์ก-ลิพเพอ () ประสูติเมื่อวันที่ 22 กันยายน 2418 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ทรงเป็นพระขนิษฐาใน ชาลอตต์แห่งชัมเบิร์ก-ลิพเพอ สมเด็จพระราชินีแห่งเวือร์ทเทมแบร์ก ด้านชีวิตส่วนพระองค์ ทรงเสกสมรสและหย่ากับ เจ้าชายแอนสท์ที่ 2 ดยุกแห่งซัคเซิน-อัลเทนบูร์ก เมื่อวันที่ 17 กุมภาพันธ์ 2441 รับพระราชทานพระอิสริยยศที่ ดัชเชสแห่งซัคเซิน-อัลเทนบูร์ก พระชายา และทรงหย่าเมื่อวันที่ 17 มกราคม 2463 มีพระบุตรดังนี้
วิลเฮ็ล์ม ออร์บัค
วิลเฮ็ล์ม ออร์บัค (; ค.ศ. 1894, อ็อฟเฟินบัคอัมไมน์ – ค.ศ. 1944, เอาช์วิทซ์) เป็นผู้เชี่ยวชาญหมากรุกสากลชาวเยอรมัน
เขาได้อันดับ 3 ที่เอินเฮาเซินใน ค.ศ. 1922 (เดเอ็สเบ–ค็องเกร็ส ครั้งที่ 22, ทัวร์นาเมนต์เบ); ได้อันดับ 4 ที่แฟรงก์เฟิร์ตใน ค.ศ. 1923 (เดเอ็สเบ–ค็องเกร็ส ครั้งที่ 23, ทัวร์นาเมนต์เบ); ได้คะแนนเสมอกันสำหรับอันดับ 3 และ 4 ที่เบร็สเลาใน ค.ศ. 1925 (เดเอ็สเบ–ค็องเกร็ส ครั้งที่ 24, ทัวร์นาเมนต์เบ); ชนะที่แฟรงก์เฟิร์ตใน ค.ศ. 1925 (การแข่งขันชิงชนะเลิศของเมือง); ได้อันดับ 4 ที่เอ็มส์ใน ค.ศ. 1926 (ควอแดรงกิวลาร์)
ออร์บัคชนะที่อีแยร์ในปี ค.ศ. 1927; ได้อันดับ 4 ที่ฮ็อมบวร์คใน ค.ศ. 1927 (เอฟิม โบโกลูย์บอฟ เป็นฝ่ายชนะ) ได้คะแนนเสมอกันสำหรับอันดับ 4 และ 5 ที่กีเซินใน ค.ศ. 1928 (ริชาร์ด เรตี เป็นฝ่ายชนะ); ได้อันดับ 11 ที่ดืสบวร์คใน ค.ศ. 1929 (เดเอ็สเบ–ค็องเกร็ส ครั้งที่ 26, คาร์ล อาฮึส เป็นฝ่ายชนะ); ได้อันดับ 12 ที่แฟรงก์เฟิร์ตใน ค.ศ. 1930 (อารอน นิมโซวิตช์ เป็นฝ่ายชนะ);
ได้อันดับ 6 ที่ปารีส ("เลชีกีเย") ใน ค.ศ. 1938 (บัลดัวร์ เฮินลิงเงอร์ เป็นฝ่ายชนะ)
เขาเสียชีวิตในค่ายกักกันเอาช์วิทซ์
พระนางเมนู
พระนางนันมาดอ เมนู (, ; 18 มิถุนายน 1783 – 12 พฤษภาคม 1840) พระอัครมเหสีของ พระเจ้าจักกายแมง แห่ง ราชวงศ์โกนบอง จาก ค.ศ. 1819 ถึง 1837 พระนางอภิเษกกับพระเจ้าจักกายแมงครั้งยังดำรงพระยศเป็น เจ้าชายแห่งซะไกง์ เมื่อ ค.ศ. 1801 และได้กลายเป็นพระมเหสีเมื่อพระสวามีได้ขึ้นสืบราชบัลลังก์เมื่อวันที่ 5 มิถุนายน ค.ศ. 1819 สืบต่อจาก พระเจ้าปดุง ผู้เป็นพระอัยกา (ปู่) โดยพระนางได้พระอิสริยยศ นันมะด่อ มิบะยาเข่าง์จี (พระอัครมเหสี)
พระนางเมนูพร้อมกับนายพลมหาพันธุละ และพระเชษฐาหรือพระอนุชาของพระองค์ มังโอ สนับสนุนการทำสงครามกับอังกฤษในโถงพระโรงของพระเจ้าจักกาย หลังสิ้นสุด สงครามอังกฤษ–พม่าครั้งที่หนึ่ง อาณาจักรก็เริ่มเสื่อมอำนาจและอ่อนแอลงพระเจ้าจักกายแมงทรงเก็บตัวมากขึ้น พระนางเมนูและมังโอจึงเข้าปกครองอาณาจักรโดยพฤตินัยและผู้คนต่างเริ่มต่อต้านการปกครองของพระนาง ในเดือนกุมภาพันธ์ ค.ศ. 1837 เจ้าชายสารวดี พระอนุชาของพระเจ้าจักกายแมงประสบความสำเร็จในการก่อกบฏ และให้พระเจ้าจักกายแมงสละราชราชบัลลังก์ในเดือนเมษายน พระเจ้าจักกายแมงถูกกักบริเวณภายในพระราชวัง ส่วนพระนางเมนูและมังโอถูกประหารชีวิต
พันเซอร์ 2
พันเซอร์ 2 เป็นชื่อสามัญที่ใช่สำหรับตระกูลรถถังเยอรมันที่ถูกใช้งานในสงครามโลกครั้งที่สอง ชื่ออย่างเป็นทางการของภาษาเยอรมันคือ พันเซอร์คัมพฟ์วาเกิน 2 (Panzerkampfwagen II,ย่อคำว่า PzKpfw II).
แม้ว่ายานพาหนะนี้ในช่วงแรกได้รับการออกแบบอย่างเป็นขั้นตอน ในขณะที่รถถังขนาดใหญ่, ขั้นสูงได้ถูกพัฒนาขึ้น แต่อย่างไรก็ตามยังคงมีบทบาทสำคัญในช่วงปีแรกของสงครามโลกครั้งที่สองในช่วงระหว่างการทัพโปแลนด์และฝรั่งเศส พันเซอร์ 2 เป็นรถถังที่มีจำนวนมากที่สุดในกองพลพันเซอร์ของเยอรมันในช่วงเริ่มต้นของสงคราม มันยังได้ถูกนำไปใช้ในแอฟริกาเหนือที่ต่อสู้ปะทะกับฝ่ายสัมพันธมิตรตะวันตกและบนแนวรบด้านตะวันออกที่ต่อสู้ปะทะกับสหภาพโซเวียต
พันเซอร์ 2 ได้ถูกแทนที่โดยรถถังพันเซอร์ 3 และรถถังขนาดกลาง พันเซอร์ 4 โดยในปี ค.ศ. 1940/1941 ในช่วงปลายปี ค.ศ. 1942 มันได้ถูกปลดประจำการเป็นการใหญ่ออกจากแนวหน้าและได้ถูกใช้สำหรับการฝึกซ้อมและบนแนวรบที่สอง ป้อมปืนของตัวรถถังที่ล้าสมัยอย่างพันเซอร์ 1 และ 2 ได้ถูกนำมาใช้อีกครั้งด้วยการเป็นป้อมปืนที่เฉพาะบังเกอร์ป้องกันที่ถูกสร้างขึ้น โดยเฉพาะอย่างยิ่งในกำแพงแห่งแอตแลนติก การผลิตรถถังรุ่นนี้ได้ถูกยุติลงในเดือนมกราคม ค.ศ. 1944 แต่ฐานตัวรถถังยังคงถูกใช้เป็นฐานของยานพาหนะเกราะได้อีกหลายคัน ส่วนใหญ่เป็นปืนใหญ่อัตตาจร และรถถังพิฆาต เช่น เวสพี และมาร์เดอร์ 2 โดยตามลำดับ
บาปรัก
บาปรัก เป็นละครโทรทัศน์แนวดราม่า โดย เอ็กแซ็กท์ (เดอะ วัน เอ็นเตอร์ไพรส์ ในปัจจุบัน) เค้าโครงเรื่องโดย ถกลเกียรติ วีรวรรณ, กษิดินทร์ แสงวงศ์ เป็นเรื่องราวความรักบนความไม่ถูกต้องของคนสามคน โดยมีแกนกลางเป็นหญิงสาววัยกลางคนที่เป็นทั้งผู้ถูกกระทำและผู้กระทำ ถูกนำมาสร้างเป็นละครครั้งแรกทางช่อง 5 และครั้งที่สองทางช่องวัน
ครั้งแรกเมื่อปี พ.ศ. 2542 กำกับการแสดงโดย ถกลเกียรติ วีรวรรณ นำแสดงโดย สินจัย เปล่งพานิช, นพพล โกมารชุน และภูธเนศ หงษ์มานพ ออกอากาศทางสถานีโทรทัศน์สีกองทัพบกช่อง 5 ทุกวันศุกร์ - วันเสาร์ - วันอาทิตย์ เวลา 20.25 น. เมื่อวันที่ 30 กรกฎาคม พ.ศ. 2542 - 24 กันยายน พ.ศ. 2542
และนำกลับมาสร้างใหม่อีกครั้งในปี พ.ศ. 2561 ผลิตโดย เดอะ วัน เอ็นเตอร์ไพรส์ และ ทริปเปิล ไนน์ พลัส เขียนบทโทรทัศน์โดย ชวนนท์ สารพัฒน์ , วรรณถวิล สุขน้อย , ภัทร์พัทร์ศร วริศราภูริชา , สรวิชญ์ ภิญโญมิตร กำกับการแสดงโดย พีรพล เธียรเจริญ นำแสดงโดย สุวนันท์ คงยิ่ง, วิลลี่ แมคอินทอช และฌอห์น จินดาโชติ ออกอากาศทางช่องวัน ทุกวันจันทร์-อังคาร เวลา 21.20 น. และออกอากาศย้อนหลังทางแอปพลิเคชันไลน์ทีวี เวลา 23.00 น. เริ่มออกอากาศตอนแรกวันที่ 3 กันยายน พ.ศ. 2561 - 13 พฤศจิกายน พ.ศ. 2561
เลออน ชวาตสแมน
เลออน ชวาตสแมน ( หรืออาจสะกดเป็น Szwarcman, Szwarzman, Schwarzman, Schwarzmann; ค.ศ. 1887, วอร์ซอ – ค.ศ. 1942, เอาชวิทซ์) เป็นผู้เชี่ยวชาญหมากรุกสากลชาวโปแลนด์–ฝรั่งเศส
เขาเกิดในกรุงวอร์ซอ ประเทศโปแลนด์ (จักรวรรดิรัสเซีย) ในครอบครัวชาวยิว และเข้าศึกษาในเซนต์ปีเตอร์สเบิร์ก ใน ค.ศ. 1911 เขาได้คะแนนเสมอกันสำหรับอันดับ 5 และ 6 ที่เซนต์ปีเตอร์สเบิร์ก (อิลยา ราบิโนวิช และพลัทซ์ เป็นฝ่ายชนะ) ส่วนในปี ค.ศ. 1913 เขาได้อันดับ 2 ต่อจากพลัทซ์ ที่เซนต์ปีเตอร์สเบิร์ก
หลังสงครามโลกครั้งที่หนึ่ง เขาอาศัยอยู่ในประเทศโปแลนด์ ครั้นในปี ค.ศ. 1919 เขาได้อันดับ 6 ที่วอร์ซอ (ซิสวาฟ เบสิสมัน เป็นฝ่ายชนะ) และใน ค.ศ. 1924 เขาได้คะแนนเสมอกันสำหรับอันดับ 4 และ 5 ร่วมกับดาวิด เซพิออร์กา ต่อจากอเล็กซานเดอร์ เฟลมแบร์ก และชนะโมอีเซ โลสกี
ช่วงกลางคริสต์ทศวรรษ 1920 เขาย้ายไปประเทศฝรั่งเศส โดยในปี ค.ศ. 1926 ชวาตสแมนคว้าแชมป์การแข่งหมากรุกสากลชิงแชมป์นครปารีสครั้งที่ 2 ครั้นในปี ค.ศ. 1927 เขาได้คะแนนเสมอกันสำหรับอันดับ 2 และ 3 ร่วมกับเฮนรี กรอบ ต่อจากวิลเฮล์ม ออร์บัค ที่ไฮอีเรส และใน ค.ศ. 1927 เขาได้คะแนนเสมอกันสำหรับอันดับ 10 ถึง 12 ที่ปารีส (อับราฮัม บารัตส์ เป็นฝ่ายชนะ) ส่วนในปี ค.ศ. 1928 เขาได้คะแนนเสมอกันสำหรับอันดับ 2 และ 3 ร่วมกับโยเซฟ ซูเคียรมัน ต่อจากบารัตส์ในรายการชิงแชมป์ปารีสครั้งที่ 4 จากนั้นใน ค.ศ. 1929 เขาได้คะแนนเสมอกันสำหรับอันดับ 8 และ 9 ที่ปารีส (ซาเวียลลี ตาร์ตาโกเวอร์ เป็นฝ่ายชนะ) และใน ค.ศ. 1936 เขาได้แข่งในรายการชิงแชมป์ปารีสครั้งที่ 12 (นิโคลัส รอสโซลิโม เป็นฝ่ายชนะ)
ในช่วงสงครามโลกครั้งที่สอง เขาถูกจับและถูกส่งตัวไปยังค่ายกักกันเอาชวิทซ์ ซึ่งเขาเสียชีวิตเมื่อวันที่ 3 กันยายน ค.ศ. 1942
พันเซอร์ 35(ที)
พันเซอร์คัมพฟ์วาเกิน 35(ที) ชื่อเรียกทั่วไปได้ถูกย่อสั้นว่า พันเซอร์ 35(ที) หรือย่อด้วยคำว่า Pz.Kpfw. 35(t), เป็นรถถังเบาที่ถูกออกแบบโดยเชโกสโลวาเกียที่ถูกใช้เป็นส่วนใหญ่โดยนาซีเยอรมนีในช่วงสงครามโลกครั้งที่สอง ตัวอักษรคำว่า (ที) หมายถึง tschechisch (German: "Czech") ได้ประจำการอยู่ในเชโกสโลวาเกีย มีชื่ออย่างเป็นทางการว่า รถถัง Lehký vzor 35 (รถถังเบาแบบ 35) แต่โดยปกติแล้วจะถูกเรียกว่า LT vz. 35 หรือ LT-35.
จำนวนทั้งหมด 434 คันที่ถูกสร้างขึ้น เยอรมันได้ยึดไป 244 คัน เมื่อพวกเขาได้เข้ายึดครองโบฮีเมียและมอเรเวียในเดือนมีนาคม ค.ศ. 1939 และสโลวักได้รับ 52 คัน เมื่อพวกเขาได้ประกาศแยกตัวเป็นอิสระจากเชโกสโลวาเกียในช่วงเวลาเดียวกัน ส่วนคันอื่นๆได้ถูกส่งออกไปยังบัลแกเรียและโรมาเนีย ในช่วงประจำการในเยอรมัน ได้แสดงให้เห็นในการรบในช่วงปีแรกของสงครามโลกครั้งที่สอง ที่จดจำมากที่สุดอย่างการบุกครองโปแลนด์, ยุทธการที่ฝรั่งเศสและการรุกรานสหภาพโซเวียตก่อนที่จะถูกปลดประจำการหรือไม่ก็ส่งขายออกไปในปี ค.ศ. 1942 มันได้ถูกใช้งานสำหรับส่วนที่เหลือของสงครามโดยประเทศอื่นๆและรถถังฝึกซ้อมในบัลแกเรียในปี ค.ศ. 1950
วีเค 4501 (พี)
วีเค 45.01 (พี) เป็นชื่ออย่างเป็นทางการสำหรับต้นแบบรถถังหนักที่ไม่ประสบความสำเร็จจากปอร์เช่ในเยอรมนีในปี ค.ศ. 1942 มันไม่ได้ถูกรับเลือกสำหรับการผลิตและการออกแบบของเฮนเซลที่มีสเปคเดียวกันนั้นเหนือกว่าได้ถูกผลิตขึ้นให้เป็นรถถังทีเกอร์ 1 ส่วนใหญ่ของฐานรถถังที่ถูกผลิตแล้วได้ถูกดัดแปลงแก้ไขให้กลายเป็นรถถังพิฆาต เอเลฟันท์
ประเทศไทยในเอเชียนเกมส์ 2018
ประเทศไทย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561
นักกีฬาที่ได้รับเหรียญรางวัล มีรายชื่อดังต่อไปนี้
เซเรียอา ฤดูกาล 2018–19
เซเรียอา ฤดูกาล 2018–19 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 117 ของลีกสูงสุดฟุตบอลอิตาลี, และเป็นฤดูกาลที่ 9 นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 18 สิงหาคม ค.ศ. 2018 ถึงวันที่ 26 พฤษภาคม ค.ศ. 2019.
มี 20 ทีมที่ลงแข่งขันในลีก โดย 17 ทีมมาจากฤดูกาล 2017–18 และอีก 3 ทีมเลื่อนชั้นขึ้นมาจากเซเรียเบ ฤดูกาล 2017–18 มีรายชื่อเรียงลำดับตามตัวอักษรดังนี้
(H) – เหย้า ; (A) – เยือน
อาบรัม สปีโร
อาบรัม (อับราฮัม) สปีโร (; ค.ศ. 1912, เซโกโว พวกโกเวอนอเรต จักรวรรดิรัสเซีย — 16 กุมภาพันธ์ ค.ศ. 1943, เอาสชวิทซ์) เป็นผู้เชี่ยวชาญหมากรุกสากลชาวโปแลนด์
เขาเกิดในจักรวรรดิรัสเซีย (ปัจจุบันคือประเทศโปแลนด์) เขาย้ายไปอยู่กับครอบครัวของเขาที่เมืองวูช เขาได้คะแนนเสมอกันสำหรับอันดับ 7 และ 8 (ค.ศ. 1930), อันดับ 4 ร่วมกัน (ค.ศ. 1931) และได้อันดับ 6 (ค.ศ. 1933 และ 1934) ในการแข่งชิงแชมป์นครวูช เขาเป็นตัวแทนของวูชในการแข่งทีมหมากรุกสากลชิงแชมป์ประเทศโปแลนด์ครั้งที่ 2 ที่คาโตวีตเซใน ค.ศ. 1934 สปีโรได้รับรางวัลเหรียญทองจากประเภทบุคคลในที่บอร์ดสี่ โดยเป็นฝ่ายชนะไอแซก เชคเตอร์, เลออน ตวน-บารานอฟสกี และเฮนริก ฟรีดมัน ฯลฯ และชนะราวัลเหรียญเงินในประเภททีม
ในปี ค.ศ. 1934/35 เขาได้อันดับ 2 ที่พอซนาน และชนะการแข่งที่พอซนานใน ค.ศ. 1935 และในปีเดียวกันนี้ เขาได้คะแนนเสมอกันสำหรับอันดับ 2 ถึง 5 ที่วูช รวมถึงได้คะแนนเสมอกันสำหรับอันดับ 6 และ 7 ที่วอร์ซอ (หมากรุกสากลชิงแชมป์ประเทศโปแลนด์ครั้งที่ 3 ซึ่งชนะโดยซาเวียลลี ตาร์ตาโกเวอร์), ชนะที่เชนสโตโควาใน ค.ศ. 1936, ได้คะแนนเสมอกันสำหรับอันดับ 7 และ 8 ที่ยูราตาใน ค.ศ. 1937 (ระหว่างประเทศ, ชิงแชมป์ประเทศโปแลนด์ครั้งที่ 4 ซึ่งตาร์ตาโกเวอร์เป็นฝ่ายชนะการแข่ง), ได้อันดับ 2 (ค.ศ. 1937) และได้อันดับ 4 ร่วมกัน (ค.ศ. 1939) ในรายการชิงแชมป์เมืองวูช
ในช่วงสงครามโลกครั้งที่สอง เขาอาศัยอยู่ในวูชและวอร์ซอ เขาได้อันดับ 2 ต่อจากเฮนริก โปโกเรียวี ที่การแข่งวอร์ซอเกตโตในเดือนกุมภาพันธ์—เมษายน ค.ศ. 1942 และในตอนต้นปี ค.ศ. 1943 เขาถูกจับในเกตโต โดยถูกส่งตัวไปยังค่ายกักกันนาซีและถูกสังหารในเอาสชวิทซ์
ฟรังโก อาร์มานิ
ฟรังโก อาร์มานิ (; เกิดเมื่อ 16 ตุลาคม ค.ศ. 1986) เป็นนักฟุตบอลชาวอาร์เจนตินา เล่นในตำแหน่งผู้รักษาประตูให้กับริเบร์เปลตและฟุตบอลทีมชาติอาร์เจนตินา
ฟรังโก เซร์วิ
ฟรังโก เอมานูเอล เซร์บิ (; เกิด 26 พฤษภาคม ค.ศ. 1994) เป็นนักฟุตบอลชาวอาร์เจนตินา เล่นในตำแหน่งปีกให้กับทีมไบฟีกาในปรีไมราลีกา ลีกของประเทศโปรตุเกส
ผลผลิตจากระบบทีมเยาวชนของโรซาริโอเซนตรัล เซร์บิเปิดตัวในลีกครั้งแรกวันที่ 9 กันยายน ค.ศ. 2014 ในนัดที่โรซาริโอเซนตรัลเป็นเจ้าบ้านเอาชนะเอสตูเดียนเตส 1-0 เขาลงเล่นแทนเอร์นัน เอนซินา หลักจาก 66 นาที ในวันที่ 14 กุมภาพันธ์ ค.ศ. 2015 เขายิงประตูแรกในการลงเล่นในลีกในนัดที่พบกับราซินกลุบ
ในวันที่ 25 กุมภาพันธ์ ค.ศ. 2016 เซร์บิเปิดตัวในโกปาลีเบร์ตาโดเรสนัดที่นาซิโอนัล เขาสามารถทำประตูได้แรกในการเล่นฟุตบอลทัวร์นาเมนต์นานาชาตินัดทีเอาชนะริเบร์เปลต 3-1
ในวันที่ 15 กันยายน ค.ศ. 2015 เซร์บิเซ็นสัญญา 6 ปี กับทีมแชมป์ลีกโปรตุเกส ไบฟีกา มีค่าฉีกสัญญา 60 ล้านยูโร เขายังคงเล่นให้กับโรซาริโอเซนตรัลจนถึงเดือนพฤษภาคม ค.ศ. 2016 และเข้าร่วมทีมไบฟีกาในวันที่ 24 มิถุนายน ในช่วงก่อนฤดูกาล ในนัดที่เขาเปิดตัวกับไบฟีกา เขาเป็นผู้ทำประตูแรกในเกมที่ไบฟีกาเอาชนะบรากา 3-0 ในฟุตบอลรายการซูแปร์ตาซากังดีดูดือออลีไวรา ในวันที่ 7 สิงหาคม ค.ศ. 2016 และได้รับเลือกเป็นผู้เล่นที่ดีที่สุดในสนาม
ในวันที่ 29 ธันวาคม เซร์บิกลายเป็นผู้เล่นไบฟีกาคนแรกที่สามารถทำประตูได้ในฟุตบอลทุกรายการของโปรตุเกสในฤดูกาลเดียว ซูแปร์ตาซา, ปรีไมราลีกา, ตาซาดือปูร์ตูกัล และตาซาดาลีกา และมากไปกว่านั้นเขาสามารถทำประตูได้ในยูฟ่าแชมเปียนส์ลีกด้วย
เจ้าหญิงชาร์ล็อทเทอแห่งซัคเซิน-อัลเทินบวร์ค
เจ้าหญิงชาร์ล็อทเทอแห่งซัคเซิน-อัลเทินบวร์ค () ประสูติเมื่อวันที่ 4 มีนาคม 2432 ณ ราชอาณาจักรปรัสเซีย เป็นพระธิดาองค์ใหญ่ใน เจ้าชายแอนสท์ที่ 2 ดยุกแห่งซัคเซิน-อัลเทินบวร์ค และ เจ้าหญิงแอดิเลดแห่งชัมเบิร์ก-ลิพเพอ
พระองค์ทรงเสกสมรสกับ เจ้าชายซีกิสมุนด์แห่งปรัสเซีย (2439-2521) เจ้าชายจากประเทศปรัสเซีย เมื่อวันที่ 11 กรกฎาคม 2462 รับพระราชทานพระอิสริยยศและฐานันดรที่ เฮอร์รอยัลไฮนีส เจ้าหญิงซีกิสมุนด์แห่งปรัสเซีย พระชายา (แรกประสูติดำรงฐานันดรที่ "ไฮนีส") มีพระบุตร 2 พระองค์ คือ
เจ้าหญิงชาร์ล็อทเทอแห่งซัคเซิน-อัลเทินบวร์ค สิ้นพระชนม์เมื่อวันที่ 16 กุมภาพันธ์ 2523 สิริพระชันษา 89 ชันษา
เอมิล ซินเนอร์
เอมิล ซินเนอร์ (; 23 สิงหาคม ค.ศ. 1909, เบอร์โน – 8 กรกฎาคม ค.ศ. 1942, ค่ายกักกันไมดาเนก) เป็นผู้เชี่ยวชาญหมากรุกสากลชาวเช็ก-ยิว
เขาชนะการแข่งที่กราลิชกีใน ค.ศ. 1929; ได้คะแนนเสมอกันสำหรับอันดับ 5 และ 6 ที่บีลินาใน ค.ศ. 1930 (ไฮนซ์ ฟอเอเดอร์ เป็นฝ่ายชนะ); ได้คะแนนเสมอกันสำหรับอันดับ 8 ถึง 10 ที่เบอร์โนใน ค.ศ. 1931 (ซาโล ฟลอร์ เป็นฝ่ายชนะ); ได้คะแนนเสมอกันสำหรับอันดับ 2 ถึง 4 ที่ออสตราวาใน ค.ศ. 1933 (แอนสท์ กรึนเฟลด์ เป็นฝ่ายชนะ); ได้คะแนนเสมอกันสำหรับอันดับ 4 ถึง 6 ที่บัด ลีเบนเวอร์ดาใน ค.ศ. 1934 (ฟลอร์ เป็นฝ่ายชนะ); ได้คะแนนเสมอกันสำหรับอันดับ 5 ถึง 7 ที่ลูฮาโซวิซเซอใน ค.ศ. 1935 (กาเรล โอโปเชนสกี เป็นฝ่ายชนะ); ได้คะแนนเสมอกันสำหรับอันดับ 2 และ 3 ต่อจากคาร์ล กิล์ก ที่คอนสทันทินสบัดใน ค.ศ. 1935; ได้อันดับ 15 ที่โพดเบรดีใน ค.ศ. 1936 (ฟลอร์ เป็นฝ่ายชนะ) และได้อันดับ 2 ต่อจากพอล เคเรส ที่ปรากใน ค.ศ. 1937
ซินเนอร์ทำหน้าที่เป็นผู้แข่งขันให้แก่เชโกสโลวาเกียในหมากรุกสากลโอลิมเปียดอย่างไม่เป็นทางการครั้งที่ 3 ที่มิวนิกใน ค.ศ. 1936 และได้รับรางวัลเหรียญทองแดงที่บอร์ดสามด้วยผลการแข่ง +14 –5 =1 นอกจากนี้เขายังเข้าแข่งในหมากรุกสากลโอลิมเปียดครั้งที่ 7 ที่สต็อกโฮล์มใน ค.ศ. 1937 ที่บอร์ดสามด้วยผลการแข่ง +9 –4 =4
เขาเสียชีวิตในค่ายกักกันไมดาเนกนาซี ในปี ค.ศ. 1942
แหวนชาวประมง
แหวนชาวประมง (ละติน: "Annulus Piscatoris") ถือเป็นหนึ่งในเครื่องสมณกกุธภัณฑ์ในพระสันตะปาปา ผู้เป็นประมุขแห่งพระศาสนจักรคาทอลิกและเป็นผู้สืบทอดภาระหน้าที่ของนักบุญเปโตร พระสันตะปาปาองค์แรกซึ่งเคยเป็นชาวประมงมาก่อน ตราบนหัวแหวนนี้มักทำเป็นภาพนักบุญเปโตรกำลังจับปลาอยู่บนเรือ แหวนนี้ถูกกล่าวถึงครั้งแรกในเอกสารปี ค.ศ. 1265 ในสมณสมัยพระสันตะปาปาเคลเมนต์ที่ 4 มันถูกใช้เป็นตราประทับบนเอกสารควบคู่กับลายเซ็นของพระสันตะปาปาจนถึงค.ศ. 1842
เมื่อพระสันตะปาปาสิ้นพระชนม์ลง จะมีการประกอบพิธีเพื่อทำลายแหวน กาแมร์เลนโก (เลขาธิการพระราชวังพระสันตะปาปา) จะใช้ฆ้อนตอกลงบนลิ่มลงสู่กลางหัวแหวน และใช้ฆ้อนทุบแหวนให้ยุบเป็นประจักษ์ต่อหน้าเหล่าพระคาร์ดินัล ปัจจุบัน การทำลายแหวนถือเป็นสัญลักษณ์ของการสิ้นสุดสมณสมัยของพระสันตะปาปาพระองค์ก่อน การสละตำแหน่งของสมเด็จพระสันตะปาปาเบเนดิกต์ที่ 16 ก็มีการประกอบพิธีนี้เช่นกัน และในระหว่างพิธีพิธีเข้ารับตำแหน่งของพระสันตะปาปาองค์ใหม่ กาแมร์เลนโกก็จะสวมแหวนเข้าที่นิ้วนางขวาของพระสันตะปาปาองค์ใหม่
เมื่อนักบวชในคริสตจักรเข้าเฝ้าพระสันตะปาปาเป็นการส่วนพระองค์ พระสันตะปาปามักจะยื่นพระหัตถ์ขวาให้พวกเขาจูบบนหัวแหวน ถือเป็นการแสดงความเคารพต่อพระองค์ผู้ทรงเป็นดั่ง "จักรพรรดิโลก"
กริสเตียน ปาบอน
กริสเตียน ดาบิด ปาบอน (; เกิดเมื่อ 21 มกราคม ค.ศ. 1996) เป็นนักฟุตบอลชาวอาร์เจนตินา โดยเล่นตำแหน่งกองหน้าให้กับสโมสรโบกายูนิออร์สและฟุตบอลทีมชาติอาร์เจนตินา
ปาบอนเล่นให้ตาเยเรสรุ่นอายุไม่เกิน 20 ปี จนกระทั่งวันที่ 20 กุมภาพันธ์ ค.ศ. 2012 เขาเซ็นสัญญานักฟุตบอลอาชีพกับตาเยเรสด้วยวัยเพียง 16 ปี
ในวันที่ 9 กรกฎาคม 2015 ปาบอนเซ็นสัญญากับโบกายูนิออร์สด้วยค่าตัว 1.3 ล้านยูโร ในวันที่ 19 พฤษภาคม ค.ศ. 2016 ทำประตูได้ 1 ประตูในนัดที่โบกายูนิออร์สพบกับนาซิโอนัลในโกปาลีเบร์ตาโดเรส 2016 นัดนั้นจบด้วยผลเสมอ 1-1
ในระดับนานาชาติ ปาบอนได้ติดทีมชาติอาร์เจนตินารุ่นอายุไม่เกิน 23 ปี ในการทำการแข่งขันโอลิมปิกฤดูร้อน 2016 ใน ค.ศ. 2017 เขามีชื่อติดทีมชาติอาร์เจนตินาชุดในทีมเตรียมแข่งกระชับมิตรกับรัสเซียและไนจีเรีย เขาทำได้น่าประทับใจในนัดที่เขาลงเล่นเดบิวต์ที่ทีมชาติอาร์เจนตินาพบกับรัสเซีย โดยการทำแอสซิสต์ให้เซร์ฆิโอ อาเกวโร ทำประตูให้ทำประตูเอาชนะทีมชาติรัสเซีย 1-0 เขายังทำอีกหนึ่งแอสซิสต์ให้อาเกวโรทำประตูในนัดที่แข่งกับทีมชาติไนจีเรียและในตอนสุดท้ายผลคืออาร์เจนตินาแพ้ 4-2
ในเดือนพฤษภาคม ค.ศ. 2018 ปาบอนถูกเรียกติดทีมชาติอาร์เจนตินา 35 คนชุดฟุตบอลโลก 2018 ที่รัสเซีย ต่อมาในเดือนนั้นเขามีชื่ออยู่ใน 23 คนสุดท้ายที่ฆอร์เฆ ซัมปาโอลิ เลือกเพื่อการแข่งขันฟุตบอลโลก 2018 และได้สวมเสื้อหมายเลข 22
"ข้อมูลล่าสุด ณ วันที่ 8 กันยายน ค.ศ. 2018"
บัชชาร อัซซูบี
บัชชาร อัซซูบี (; ) หรือเป็นที่รู้จักในนาม อะบู ฟาดี (; ) เป็นนายพลกองทัพปลดปล่อยซีเรีย ผู้แปรพักตร์จากกองทัพบกซีเรียไปสู่กองทัพปลดปล่อยซีเรีย เขาดำรงตำแหน่งผู้บัญชาการทหารสูงสุดของแนวรบภาคใต้ ที่มีความแข็งแกร่งกว่าทั้งสองฝ่ายแห่งชาติ และเป็นผู้นำที่แข็งแกร่งที่สุดในฝ่ายค้านระดับชาติ รวมถึงเป็นหัวหน้ากองพลยาร์มุค นอกจากนี้ เขายังเป็นนักธุรกิจผู้มั่งคั่งที่ทำรายได้มหาศาลในอุตสาหกรรมการท่องเที่ยว และได้รับการยอมรับจากตระกูลอัซซูบีที่ทรงอำนาจ
สงครามพม่า-สยาม (1662-1664)
สงครามพม่า-สยาม (1662-1664) (; ) สงครามการต่อสู้ระหว่าง ราชวงศ์ตองอู ของพม่า และ อาณาจักรอยุธยา ของสยาม
ใน ค.ศ. 1644 กองทัพแมนจูชนเผ่าจากนอกกำแพงเมืองจีน บุกเข้าปักกิ่ง ราชธานีของราชวงศ์หมิง เป็นจุดสิ้นสุดของราชวงศ์หมิงและจุดเริ่มต้นของราชวงศ์ชิง อีก 2 ปีต่อมาราชวงศ์ชิงก็สามารถควบคุมภาคเหนือของจีนได้ทั้งหมด จูโหย่วหลาง จักรพรรดิองค์สุดท้ายแห่งหมิงใต้ และผู้ที่ยังภักดีต่อราชวงศ์หมิงที่เหลืออยู่รวมตัวกันอีกครั้งที่ทางใต้ ปลายเดือนมกราคม ค.ศ. 1659 กองทัพชิงบุกเข้าเมืองหลวงของยูนนานเพื่อให้ส่งตัวองค์จักรพรรดิ ส่งผลให้จักรพรรดิหย่งลี่ (จูโหย่วหลาง) หนีเข้าไปใกล้พม่า ซึ่งขณะนั้นปกครองโดย พระเจ้าปีนดะเล แห่ง ราชวงศ์ตองอู
ใน ค.ศ. 1661 พระเจ้าปีนดะเลถูกล้มล้างโดยเจ้าชายแห่งปเยพระอนุชาของพระองค์ ซึ่งได้ขึ้นสืบราชบัลลังก์ต่อมาเป็น พระเจ้าปเย
อิทธิพลของรัฐอารักขาทางตอนเหนืออ่อนแอลง หลังราชวงศ์หมิงเข้ารุกรานอังวะ ใน ค.ศ. 1660 เพื่อตามจับจูโหย่วหลาง สมเด็จพระนารายณ์มหาราช เคลื่อนทัพขยายอาณาเขตไปยังล้านนา ภายใต้การปกครองโดยตรงของอาณาจักรอยุธยา การขยายอาณาเขตประสบความสำเร็จในการควบคุมลำปาง และเมืองเล็กอื่น ๆ ในเดือนมีนาคม ค.ศ. 1662 พระองค์ได้เมาะตะมะซึ่งเปลี่ยนฝ่ายและได้ครอบครองชายฝั่งตะนาวศรีตอนบน เป็นความโชคดีของพม่าเมื่อความวุ่นวายกับหมิงจบสิ้นลง กองทัพบกและกองทัพเรือสามารถยึดคืนเมาะตะมะและทวายได้ในธันวาคม ค.ศ. 1662 รวมถึงติดตามการล่าถอยของสยามแต่ถูกขับไล่ใกล้กาญจนบุรี พร้อมกับการสูญเสียอย่างหนัก
ในการขยายอาณาเขตครั้งที่ 2 สยามได้พยายามที่จะให้ล้านนาอยู่ภายใต้การควบคุมอีกครั้ง กองทัพสยามรุกรานเชียงใหม่ และจับกุมผู้บัญชาการทหารพม่าไม่ให้หลบหนี สยามเข้ายึดครองเชียงใหม่เมื่อ 10 กุมภาพันธ์ ค.ศ. 1663 และขับไล่กองทัพพม่าที่ยกมาถึงไทรโยค ในพฤศจิกายน 1663 ที่สยามนำทัพ 60,000 นาย เข้ารุกรานพม่าหมายตั้งใจจะยึดครองเมาะตะมะ, มะละแหม่ง, สิเรียม, ย่างกุ้ง, หงสาวดี และจากนั้นจะเข้าล้อมพุกาม ใน ค.ศ. 1664 พม่าได้เข้าต่อต้านสู้รบกับสยามหลายครั้งจนสิ้นสุดในเดือนพฤษภาคม ปี ค.ศ. 1664 ก่อนถึงช่วงฤดูฝน มีผู้เสียเสียชีวิตและบาดเจ็บจำนวนมาก บางส่วนถูกจับเป็นเชลย สยามได้ถอยทัพกลับไป
กองทัพสยามบางส่วนถูกรักษาการณ์อยู่ที่เชียงใหม่ซึ่งกลายเมืองร้างเพื่อเฝ้าระวังกองกำลังต่อต้าน ต่อมากองทัพเหล่านั้นได้ออกจากเมือง ปลายเดือนพฤศจิกายน ปี ค.ศ. 1664 ชาวบ้านที่อพยพออกจากเชียงใหม่จึงเริ่มกลับมา
สงครามครั้งนี่เป็นสงครามครั้งสำคัญและครั้งสุดท้ายระหว่างอาณาจักรทั้งสองจนถึง ค.ศ. 1760 อย่างไรก็ตามมีการโจมตีและปล้นเล็ก ๆ ไปมาของคาราวานค้าขาย ในช่วงปี ค.ศ. 1675-1676 และในช่วงปี ค.ศ. 1700-1701
ลุยจี เซราฟีนี
ลุยจิ เซอราฟินี (อิตาลี: Luigi Serafini ; เกิดเมื่อวันที่ 4 สิงหาคม ค.ศ.1949 ในกรุงโรม) เป็นศิลปินชาวอิตาลี เป็นที่รู้จักในผลงานชื่อโคเด็กซ์ เซราฟินีอานุสเมื่อปีค.ศ.1981 เผยแพร่โดยแฟรนโก มาเรีย ริชชี
ในช่วงคริสตทศวรรษที่1980 เขาได้ทำงานเป็นสถาปนิกและคนออกแบบงานที่มิลาน โดยของส่วนใหญ่มักจะมีภาษาจำลองเช่นเก้าอี้"ซานต้า" "ซัสสไปรัล" หรือหลอดไฟและแก้วที่มีอาร์เทไมด์ เขาเคยสร้างฉาก ไฟและออกแบบชุดแก่บัลเลต์วง "เดอะแจ๊สคาเลนเดอร์" โดยเฟรดเดอริก แอชตันที่โรงอุปรากรลา สกาลา
ในเดือนพฤษภาคม ค.ศ.2007 เขาจัดงาน "ontological exhibition" "ลูน่า แพ็ค" ที่ PAC ในมิลาน แล้วให้ความคิดเห็นในสื่ออิตาลี
เมื่อเดือนกรกฎาคม ค.ศ.2008 เขาติดตั้งโพลี่โครมชื่อว่า "Balançoires sans Frontières" (Altalene senza Frontiere) เสร็จที่แคสตาเซกน่า ประเทศสวิตเซอร์แลนด์
โคเด็กซ์ เซราฟินีอานุสถูกเผยแพร่ในรุ่นลิมิเตดอิดีชั่น 5000 เล่มในปี 1981 และเผยแพร่เรื่อยๆ ตามที่เขาต้องการ
ในปี 1984 เขาได้แต่งเรื่อง"พูลซิเนลโลพีเดีย (พิคโคล่า)" โดยใช้นามแฝง พี. เซทรูโล (เผยแพร่โดยลองกาเนสซี่) โดยมีรายละเอียดเกี่ยวกับหน้ากากเนเปิลของพูลชิเนลลาโดยเล่มนี้หายากกว่าโคเด็กซ์ และในปี 2008 ได้มีการพิมพ์ในบางครั้ง
พันเซอร์ 38 (ที)
พันเซอร์คัมพฟ์วาเกิน 38(ที) แต่เดิมเป็นรถถังของเชโกสโลวาเกียที่ถูกออกแบบในช่วงก่อนสงครามโลกครั้งที่สอง ภายหลังเชโกสโลวาเกียถูกยึดครองโดยเยอรมนี มันได้ถูกครอบครองโดยกองทัพเยอรมัน ซึ่งจะแสดงให้เห็นในทำหน้าที่ในการบุกครองโปแลนด์ ฝรั่งเศส และสหภาพโซเวียต การผลิตได้สิ้นสุดลงในปี ค.ศ. 1942 เมื่ออาวุธยุทธภัณฑ์หลักยังถือว่าไม่เพียงพอ ด้วยที่มีทั้งหมด 1,400 คันของ Pz. 38(t) ที่ถูกผลิตขึ้น ตัวฐานรถถังของ Pz. 38(t) ยังคงผลิตขึ้นอย่างต่อเนื่องสำหรับรถถังมาร์เดอร์ 3 (ค.ศ.1942-1944) กับด้วยส่วนประกอบบางส่วนที่ถูกใช้ในเวลาต่อมาคือ ยากด์แพนเซอร์ 38 (ค.ศ. 1944-1945) รถถังพิฆาตและยานพาหนะที่แตกต่างกันออกไป
ตัวอักษรคำว่า (ที) หมายถึง tschechisch (German: "Czech") การตั้งชื่อจากการทหารเชโกสโลวาเกียคือ LT vz. 38 (Lehký tank vzor 38, รถถังเบาแบบ 38) การออกแบบของผู้ผลิตรวมทั้งตระกูล TNH, TNHPS, LTP และ LTH การตั้งชื่อยานพาหนะเฉพาะสำหรับรถถังในเยอรมันคือ Sd. Kfz. 140
เฮทเซอร์
ยักด์พันเซอร์ 38 (Sd.Kfz. 138/2), เป็นรถถังพิฆาตเบาของเยอรมันในสงครามโลกครั้งที่สอง พื้นฐานมาจากการปรับแต่งแก้ไขด้วยตัวฐานรถถังพันเซอร์ 38 (ที)ของเชโกสโลวาเกีย
มาร์เดอร์ 3
มาร์เดอร์ 3 เป็นชื่อในตระกูลรถถังพิฆาตของเยอรมันในสงครามโลกครั้งที่สอง พวกเขาได้ติดตั้งด้วยปืนกองพลภาคสนาม 76.2 มม. เอฟ 22 แบบ 1936 ของโซเวียต หรือ 7.5 ซม. แพค 40 ของเยอรมัน ในช่องการยิงที่เปิดกว้างด้านบนบนตัวรถถังของพันเซอร์ 38 (ที) พวกเขาได้เสนอให้การป้องกันที่เล็กน้อยแก่พลขับ แต่เพิ่มอำนาจการยิงที่สำคัญเมื่อเทียบกันรถถังเยอรมันร่วมสมัย พวกเขาได้ผลิตขึ้นตั้งแต่ปี ค.ศ. 1942 ถึง 1944 และทำหน้าที่ในทุกด้านของแนวรบจนถึงสงครามยุติลง พร้อมกับมาร์เดอร์ 2 เช่นเดียวกัน คำภาษาเยอรมันว่า มาร์เดอร์ หมายถึง มาร์เทินในภาษาอังกฤษ